Без авылда яшибез. Авылыбыз Агыйдел буенда урнашкан. Авылда ике меңнән артык кеше яши. Авылыбыз зур, матур, төзек. Без авылның уртасында яшибез. Безнең урам Тукай урамы дип атала. Без таш йортта торабыз. Җиләк-җимеш һәм яшелчә бакчабыз бар.

Гаиләбез бик зур һәм тату. Бабай күп еллар колхозда эшләгән, хәзер пенсиядә. Аның исеме – Галимҗан. Бабаебыз – сугыш һәм хезмәт ветераны. Бабайга 75 яшь. Бабайның гармуны бар. Ул гармунда бик яхшы уйный.

Әбиебезнең исеме – Гөлбикә. Аңа 72 яшь. Әби дә колхозда эшләгән. Ул умартачы булган. Әбием тәмле ризыклар пешерергә бик оста. Ул коймак, пәрәмәч, өчпочмак, чәкчәк пешерә.

Бабай белән әбинең җиде баласы бар. Алар барысы да исән-саулар. Кызлары авылда яши, ә уллары Яр Чаллы шәһәрендә яшиләр. Әби белән бабайның унбиш оныгы бар.

Әниебезнең исеме – Гөлсинә. Ул – әби белән бабайның иң кечкенә кызы. Әни хисапчы булып эшли. Әтиебезнең исеме – Камил. Ул агроном булып эшли.

Гаиләдә без ике бала: мин һәм абыем. Минем исемем – Әлфия. Абыемның исеме – Илдар. Ул Казан университетында укый.

Гиаләбез бик тату. Без әти-әнигә, әби белән бабайга һәрвакыт ярдәм итәргә тырышабыз.

А1. Әлфия шәһәрдә яши.

1)текстка туры килә 2) текстка туры килми 3) текстта әйтелми

А2. Әлфиянең гаиләсе авыл үзәгендә яши.

1)текстка туры килә 2) текстка туры килми 3) текстта әйтелми

А3. Казан зур, матур, төзек.

1)текстка туры килә 2) текстка туры килми 3) текстта әйтелми

А4. Әлфиянең бабасы сугышта катнашкан.

1) текстка туры килә 2) текстка туры килми 3) текстта әйтелми

А5. Әлфиянең әбисе сатучы булган.

1)текстка туры килә 2) текстка туры килми 3) текстта әйтелми

А6. Илдар техникумда укый.

1)текстка туры килә 2) текстка туры килми 3) текстта әйтелми

А7. Безнең гаиләдә өч бала.

1)текстка туры килә 2) текстка туры килми 3) текстта әйтелми